«Millennium» har flere betydninger.
Et **millennium** er en periode på ett tusen år, også kalt **årtusen**. I tidsregningen er det to hovedsynspunkter på hvordan man navngir et så kalt kalendermillennium. I tiden før år 2000 pågikk debatter om hvorvidt år 2000 var det tusende og siste kalenderåret i det 2. årtusen eller det første kalenderåret i det 3. årtusen. De fleste feiret millenniumsskiftet i år 2000 (da 2000-tallet begynte), men noen feiret millenniumsskiftet i år 2001, fordi de anså at det «riktige millenniumsskifte» var ved slutten av år 2000/begynnelsen av år 2001, ettersom det da hadde passert to tusen kalenderår siden vår tidsregnings begynnelse, som var ved begynnelsen av år 1 (Ikke år 0, ettersom det ikke finnes noe «år 0»). Ved slutten av år 1999/1000-tallet hadde *ikke* ett jevnt hundretall eller tusentall kalenderår passert.

Telle år
--------

### Ordenstall

Den opprinnelige metoden for å telle år var ved hjelp av ordenstall, om det så var år 1. e.Kr. eller 10. år med kong Henry VIII. Bruken av ordenstall er fortsatt til stede i navnene på årtier, århundre og årtusen, for eksempel *første millenniet* (årene 1 til 1000) eller *første desenniet i det 20. århundre* (årene 1901 til 1910).

### Grunntall

I dag er det vanligst å telle individuelle år som grunntall, som for eksempel 1000-tallet (årene 1000 til 1099 eller 1000 til 1999). Ingen sier i dag *1999. året e.Kr.* Dette følger av vitenskapelig bruk som f.eks. astronomiske år. Som et resultat har også andre kalendernavn fått basis i grunntall, som for eksempel *1980-tallet* som er et akseptabelt navn for et desennium (tiår). *1600-tallet* kan faktisk forstås som enten et desennium eller et sekel (hundreår).

### Årspenn

Selv om de ovennevnte endringene fra ordenstall til grunntall ikke er komplett, er ikke dette hovedproblemet. Problemet oppstår i innholdet i de forskjellige årspenn.

De som følger år angitt med ordenstall velger 

* 2021 – 2030 som det nåværende tiår – desenniet,
* 2001 – 2100 som det nåværende hundreår – sekelet,
* 2001 – 3000 som det nåværende årtusen – **millenniet**.

De som følger år angitt med grunntall velger

* 2020 – 2029 som det nåværende tiår – desenniet,
* 2000 – 2099 som det nåværende hundreår – sekelet,
* 2000 – 2999 som det nåværende årtusen – **millenniet**.

Referanser
----------

1. ↑  Wax, Emily (31. desember 2000). «Millennium Gets Little Notice». *Washington Post* **(engelsk)**. ISSN 0190-8286. Besøkt 24. januar 2024.
2. ↑  «Japanese purists prepare to welcome new millennium». *Deseret News* **(engelsk)**. 15. desember 2000. Besøkt 24. januar 2024.
3. ↑  «For the Chronologically Correct, Now It's Time for the Millennium». *Los Angeles Times* **(engelsk)**. 26. desember 2000. Besøkt 24. januar 2024.

Se også
-------

* Århundre
* Tiår
* År 2000-problemet

Eksterne lenker
---------------

* Full text of *DDDD = 2000* (engelsk)
* Significant Events of the Millennium (engelsk)
* The Coming Millennium of Messiah (engelsk)

| * v
* d
* r
Tid |
| --- |
| Mikrosekund << Millisekund << Sekund << Minutt << Time << Døgn << Uke << Måned << Kvartal << År << Tiår (decennium) << Århundre (sekel) << Årtusen (millennium) |

|  |  |
| --- | --- |
| Oppslagsverk/autoritetsdata | Store Danske Encyklopædi **·** Encyclopædia Britannica **·** GND
 |